
讬讜诪讗 诪讜 注"讘 - 驻讬专讜砖 砖讟讬讬谞讝诇抓

讜诇讻谉 讟讜诪讗讛, 砖转讞讬诇转讜 讘专 诪讬讚讞讗 [专讗讜讬 诇讚讞讜转] 讗转 讟讜诪讗讛 讛讜讗 鈥�/span> 住讜驻讜 谞诪讬 讚讞讬 [讙诐 讻谉 讚讜讞讛] 讗转 讛讟讜诪讗讛. 讜讗讬诇讜 砖讘转 砖诪转讞讬诇转讜 诇讗讜 讘专 诪讬讚讞讗 [讗讬谞讜 专讗讜讬 诇讚讞讜转] 讗转 砖讘转, 砖讛专讬 讻讗谉 诪讚讜讘专 讘拽专讘谉 转诪讬讚 砖诇 讬讜诐 讛砖讬砖讬 砖讗讬谞讜 讚讜讞讛 讗转 讛砖讘转, 住讜驻讜 谞诪讬 [讙诐 讻谉] 诇讗 讚讞讬 [讚讜讞讛] 讗转 讛砖讘转 诇砖专讜祝 讗讬讘专讬诐 砖谞砖讗专讜 诪拽专讘谉 讛转诪讬讚 砖诇 讬讜诐 砖讬砖讬.


讜讗祝 诇专讘 讞住讚讗 诇讗 拽砖讬讗 [拽砖讛], 砖讻谉 谞讬诪讜拽 讝讛 砖诇 住讜驻讜 讻转讞讬诇转讜 诇讬转 诇讬讛 [讗讬谉 诇讜], 砖讗讬谉 讛讜讗 诪拽讘诇 讛砖讜讜讗讛 讝讜. 讻讬 砖讘转 砖讛讜转专讛 讛讬讗 讘爪讬讘讜专 诪诇讻转讞讬诇讛 讛讬转专 讙诪讜专 诇讻谉 住讜驻讜 谞诪讬 讚讞讬 [讙诐 讻谉 讚讜讞讛] 讗转 讛砖讘转, 砖讛专讬 注讘讜讚转 讛拽专讘谞讜转 谞注砖讬转 诇讻转讞讬诇讛 讘砖讘转.


讜讗讬诇讜 讟讜诪讗讛 砖专拽 讚讞讜讬讛 讛讬讗 讘爪讬讘讜专, 砖讗祝 砖诪拽专讬讘讬诐 讘爪讬讘讜专 讘讟讜诪讗讛, 诪讻诇 诪拽讜诐 谞注砖讛 讛讚讘专 诪转讜讱 讛讚讞拽 讜讗诐 讗驻砖专 讘讟讛专讛 鈥� 注讜砖讬诐, 讜诇讻谉 转讞诇转讜 砖讞讬讟转讜 讜讛讝讗转 讚诪讜 砖注讬拽专 讛讻驻专讛 转诇讜讬 讘讻讱, 讬注砖讛 讗祝 讘讟讜诪讗讛 讜讚讞讬 [讚讜讞讛] 诪爪讜讛 讝讜 讗转 讛讟讜诪讗讛, 讗讘诇 住讜驻讜 讚诇讗讜 [砖讗讬谞讜] 注讬拽专 讻驻专讛 鈥� 诇讗 讚讞讬 [讚讜讞讛] 讗转 讛讟讜诪讗讛, 砖讛专讬 注讬拽专 讛讻驻专讛 讻讘专 讛讬转讛, 讜讗讬谉 住讬讘讛 讗讬驻讜讗 诇讛讜住讬祝 讜诇讚讞讜转 讗转 讗讬住讜专 讛讟讜诪讗讛.


讗 讻讬讜谉 砖注住拽谞讜 讘讚讬谞讬 讛讘讗转 讗砖 诇诪讞转讛 讜诇诪谞讜专讛, 诪讘讬讗讬诐 诪讛 砖讗讬转诪专 [谞讗诪专] 砖谞讞诇拽讜 讗诪讜专讗讬诐 讘砖讗诇讛 诪讛 讚讬谞讜 砖诇 讛诪讻讘讛 讗砖 讛讙讞诇讬诐 讛谞诪爪讗讬诐 讘诪讞转讛 诇讗讞专 讞转讬讬转诐 诪讛诪讝讘讞 讜诪谞讜专讛, 讗讘讬讬 讗诪专: 讞讬讬讘 注诇 讻讱. 专讘讗 讗诪专: 驻讟讜专.


讜诪爪诪爪诪讬诐 讗转 讛诪讞诇讜拽转: 讚讻讘讬讬讛 [讗诐 讻讬讘讛] 讗转 讛讗砖 讛讝讜 讘专讗砖讜 砖诇 诪讝讘讞, 讚讻讜诇讬 注诇诪讗 诇讗 驻诇讬讙讬 [诇讚注转 讛讻诇 讗讬谉 讞诇讜拽讬诐] 砖讛讜讗 讞讬讬讘. 讻讬 讛讚讘专 讻诇讜诇 讘转讜讱 讛讗讬住讜专 诇讻讘讜转 讗砖 讛诪讝讘讞, 讻讗诪讜专: "讗砖 转诪讬讚 转讜拽讚 注诇 讛诪讝讘讞 诇讗 转讻讘讛" (讜讬拽专讗 讜, 讜). 讻讬 驻诇讬讙讬 讚讗讞转讬讛 讗讗专注讗 讜讻讘讬讬讛 [讻讗砖专 谞讞诇拽讜 讛讬讛 讻讗砖专 讛讜专讬讚 诪讗砖 讝讜 诇讗专抓 讜砖诐 讻讬讘讛 讗讜转讛]. 讗讘讬讬 讗诪专: 讞讬讬讘 注诇讬讛 讻讬 注讚讬讬谉 讘讻诇诇 讗砖 讛诪讝讘讞 讛讜讗, 专讘讗 讗诪专: 驻讟讜专, 讻讬讜谉 砖谞转拽讛 诪诪拽讜诪讛 诇爪讜专讱 讞转讬讬转讛 注诐 讛诪讞转讛 讜砖讜讘 讗讬谞讛 砖讬讬讻转 诇讗砖 讛诪讝讘讞 鈥� 谞转拽讛, 讜讗讬谉 讚讬谞讛 注讜讚 讻讗砖 讛诪讝讘讞.


讜砖讜讗诇讬诐: 讗诇讗 讛讗 [讛诇讻讛 讝讜] 砖讗诪专 专讘 谞讞诪谉 讗诪专 专讘讛 讘专 讗讘讜讛: 讛诪讜专讬讚 讙讞诇转 诪注诇 讙讘讬 讛诪讝讘讞 讜讻讬讘讛 鈥� 讞讬讬讘, 讻诪讗谉 [讻砖讬讟转 诪讬 讛讬讗] 讚注讛 讝讜? 诇讻讗讜专讛 专拽 讻砖讬讟转 讗讘讬讬 讛讬讗!


讜讚讜讞讬诐: 讗驻讬诇讜 转讬诪讗 [转讗诪专] 砖讛诇讻讛 讝讜 讻砖讬讟转 专讘讗, 讜讬砖 诇讞诇拽; 讛转诐 [砖诐] 讛讙讞诇转 砖讛讜专讬讚 诇讗 讗讬谞转讬拽 [谞讜转拽讛] 诇诪爪讜转讛, 砖注讚讬讬谉 诪讗砖 讛诪讝讘讞 讛讬讗, 讜诇讗 谞讬转谞讛 诇爪讜专讱 诪爪讜讛 讗讞专转, 讗讘诇 讛讻讗 讗讬谞转讬拽讛 [讻讗谉 谞讜转拽讛 讜讛讜注讘专讛] 诪诪爪讜转讛, 讜讻讬讜谉 砖注讻砖讬讜 讛讬讗 砖讬讬讻转 讻讘专 诇诪爪讜转 诪谞讜专讛 讜诪讞转讛 砖诇讗 谞讗诪专 讘讛谉 讗讬住讜专 讻讬讘讜讬 讻讘讗砖 讛诪讝讘讞, 诇讻谉 驻讟讜专.


讗讬讻讗 讚讗诪专讬 [讬砖 讗讜诪专讬诐] 砖诪讞诇讜拽转 讝讜 讛讬转讛 讘讗讜驻谉 讗讞专.


讚讗讞转讬讛 讗讗专注讗 讜讻讘讬讬讛 [讗诐 讛讜专讬讚 讗转 讛讗砖 讘诪讞转讛 注诇 讛讗专抓 讜讻讬讘讛 讗讜转讛], 讚讻讜诇讬 注诇诪讗 诇讗 驻诇讬讙讬 [诇讚注转 讛讻诇 讗讬谉 讞诇讜拽讬诐] 砖讛讜讗 驻讟讜专; 讻讬 驻诇讬讙讬 [讻讗砖专 谞讞诇拽讜] 鈥�/span> 讛讬讛 讝讛 讚讻讘讬讬讛 [讻讗砖专 讻讬讘讛 讗讜转讛] 讘专讗砖讜 砖诇 讛诪讝讘讞 诇讗讞专 砖谞讬转拽讛 诪谉 讛诪注专讻讛, 讗讘讬讬 讗诪专: 讞讬讬讘, 砖讛专讬 讗砖 讛诪讝讘讞 讛讜讗. 专讘讗 讗诪专: 驻讟讜专, 讜讟注诪讜: 讻讬讜谉 砖谞转拽讛 鈥� 谞转拽讛.


讜砖讜讗诇讬诐: 讗诇讗 讛讗 [讛诇讻讛 讝讜] 砖讗诪专 专讘 谞讞诪谉 讗诪专 专讘讛 讘专 讗讘讜讛: 讛诪讜专讬讚 讙讞诇转 诪注诇 讙讘讬 讛诪讝讘讞 讜讻讘讛 鈥� 讞讬讬讘, 讻诪讗谉 [讻砖讬讟转 诪讬 讛讬讗], 讛诇讗 讗讬谞讜 诇讗 讻砖讬讟转 讗讘讬讬 讜诇讗 讻砖讬讟转 专讘讗! 讜讚讜讞讬诐: 诪讻讗谉 讗讬谉 诇讛拽砖讜转 诇砖谞讬讛诐, 讻讬 讛转诐 诇讗 讗讬谞转讬拽 [砖诐 诇讗 谞讜转拽讛] 诇诪爪讜转讛, 讗诇讗 谞砖讗专讛 讘讙讚专 讗砖 讛诪讝讘讞, 讜诇讻谉 讙诐 讻砖讛讜专讬讚讜讛 讞讬讬讘讬诐 注诇讬讛, 讛讻讗 讗讬谞转讬拽 [讻讗谉 谞讬转拽讛] 讻讘专 诇诪爪讜转讛 讗讞专转 讜砖讜讘 讗讬谞讛 讘讻诇诇 讗砖 讛诪讝讘讞, 讜诇讻谉 讗诐 讛讜专讬讚讛 讜讚讗讬 讗讬谉 讞讬讬讘讬诐 注诇 讻讬讘讜讬讛.

